als_Latn dik_Latn sag_Latn
Çështja “Josa” kthehet në një telenovelë te Tirana. Edhe dje nuk ka pasur zhvillime sa i përket të ardhmes së trajnerit, madje ky i fundit është jashtë kryeqytetit për pushime.
Nuk mund të thuhet ende nëse 54-vjeçari do të mbetet bardheblu edhe sezonin tjetër, paçka se shanset për një “divorc” të parakohshëm sa vijnë e rriten.
Por nga ana tjetër, mbetet e hapur edhe mundësia që bashkëpunimi të mbyllet këtu. Gjithsesi, sot pritet që të ketë edhe një kontakt tjetër mes palëve, ndoshta për të caktuar edhe një orar për takimin e së hënës.
Por sipas të gjitha gjasave, paraditja e nesërme do të vendosë njëherë e mirë se çfarë do të bëhet me trajnerin, ndërsa pasdite ekipi pritet që të zbresë në fushë për të nisur përgatitjet për turin e parë.
Me Josën apo pa Josën, kjo mbetet një dilemë e pazgjidhur. Por në rast se trajneri ikën, atëherë axhenda e skuadrës nuk do të ndryshojë pasi do të jenë Egbo dhe Gvozdenoviç që do të nisin nga puna.
Skuadra në fakt ende nuk është njoftuar për seancën e parë për zonën “Euro”, megjithatë duke qenë se nuk premton puna, nuk do të ketë më shtyrje.
als_Latn als_Latn als_Latn als_Latn als_Latn als_Latn